tartuNLP/wikipedia-smugri-20251201 huggingface dataset:
Outi Savolainen

Outi Anitra Savolainen (ent. Muona 1991; s. 30. syyskuuta 1951 Kuusankoski) on suomalainen filosofian tohtori, joka on toiminut Oulun yliopiston perinnöllisyystieteen professorina.
Savolainen tuli ylioppilaaksi Helsingin suomalaisesta yhteiskoulusta 1970. Hän opiskeli Helsingin yliopistossa, ja valmistui sieltä filosofian kandidaatiksi 1975 ja lisensiaatiksi 1976. Tohtoriopinnot hän teki Yhdysvalloissa Kalifornian yliopiston Davisin kampuksella (UCLA, Davis) 1977–1980. 
Savolainen oli tohtoriopintojensa vuosina Suomen Akatemian tutkimusassistenttina (1977–1980). Hän työskenteli Oulun yliopiston perinnöllisyystieteen lehtorina (1982–1990) ja on ollut apulaisprofessori ja sittemmin professori vuodesta 1990. Hän oli vieraileva tutkija Kalifornian yliopiston Davisin kampuksella (UCLA Davis) ainakin kahdesti (1977–1999), lisäksi kerran Australiassa (CSIRO Canberra, 1986), Ruotsissa Uppsalan yliopistossa (1998) ja Yhdysvalloissa Cornellin yliopistossa (2004). Tutkimusyhteistyö Kalifornian yliopiston (Davis) kanssa on jatkunut myös 2010-luvulla.
Savolaisen tutkimuskohteena on ollut erityisesti populaatiogenetiikka ja metsänjalostus. Hänen tieteellinen tuotantonsa käsittää noin 125 vertaisarvioitua julkaisua lähinnä kasvipopulaatiogenetiikan, evoluutiobiologian ja jalostuksen alalta. 
Suomalaisen tiedeakatemian jäsen Savolainen on ollut vuodesta 2002. Hän on Uppsalan yliopiston kunniatohtori.
Anna Ahlstrand

Anna Maria Ahlstrand (s. 24. elokuuta 1980 Tukholma, Ruotsi) on ruotsalainen uransa päättänyt jalkapalloilija, pelipaikaltaan keskikenttäpelaaja. Hänen viimeinen seuransa oli Damallsvenskan-joukkue Göteborg FC, jossa hän käytti numeroa 6. Ahlstrand päätti peliuransa vuonna 2016. Vuonna 2019 hän ryhtyi Göteborg FC:n apuvalmentajaksi.
Tove Almqvist

Tove Almqvist (s. 5. tammikuuta 1996 Nyköping, Ruotsi) on ruotsalainen jalkapalloilija, pelipaikaltaan keskikenttäpelaaja. Hänen nykyinen seuransa on Damallsvenskan-joukkue Vittsjö IK. Vuosina 2014–2018 hän pelasi Linköpings FC:ssä, josta kuitenkin siirtyi nykyiseen seuraansa 2019. Linköpingsin riveissä hän voitti kaksi Damallsvenskanin mestaruutta vuosina 2016 ja 2017.
Jussi-palkinnot 2017

Jussi-gaala 2017 järjestettiin 24. maaliskuuta 2017 Helsingin Kaapelitehtaalla. Gaalassa palkittiin vuonna 2016 valmistuneita suomalaisia elokuvia.
Voittajat ja ehdokkaat.
Voittajat on lueteltu ensimmäisenä, lihavoituna ja kaksoisristillä () merkittynä.
Pyytti

Pyytti on entisen Rymättylän kunnan, nykyisen Naantalin kaupungin länsiosassa sijaitseva saari. Saaren pinta-ala on noin 0,55 neliökilometriä. Vuonna 2009 saaressa ei ollut yhtään vakituista asukasta. Pyytin saareen liikennöi Haapalasta Rymättylän reittialueella maksuton yhteysalus M/S "Isla".
Pyytin saari on lähes kokonaan luonnonsuojelualuetta, ja se kuuluu "Pakinaisten saaristo" Natura 2000 -alueeseen. Pyytti on maisemallisesti komea, korkealle merenpinnasta kohoava kallioselänne, korkeimman kohdan ollessa yli 45 metriä merenpinnan yläpuolella. Saarella on paljon kalliojyrkänteitä. Saaren reunamilla kasvaa mäntyvaltaista vanhaa metsää ja lakiosat ovat puutonta avokalliota. Pyytti sijaitsee sitä paljon suurempien saarien Korvenmaan ja Pakinaisten välisessä salmessa. Kumpikin saari on noin 150 metrin etäisyydellä.
Pyytti kuului Pakinaisten kylään. Saaren korkeimmalla kohdalla sijaitsi kolmiomittauspiste. Vuonna 1965 saaren itäosissa oli peltomaata ja kaakkoisrannalla Pyytti-niminen tila. Vuoden 1981 peruskartassa saaren koilliosaan oli rakennettu kaksi taloa ja sähkölinja tuli Korvenmaasta Suolaamonkarin kautta. Vuonna 1991 tilanne oli sama ja nykyään koillisrannalla on yksi vapaa-ajanasunto enemmän. Saaren pellot ovat niittyyntyneet. Saaren etelärannalla on perinteinen silakkarysäpaikka.
Pyytistä 80 metriä lounaaseen sijaitsevaa hyvin pientä Suolaamonkaria kutsutaan myös Pyytinkariksi. Pyytinkarissa on toiminut vuodesta 1966 lähtien Turun Pursiseura ry:n vanhin saaritukikohta. Saaressa vierailee vuodessa noin 600 venettä. Suolaamonkari-nimi on peräisin ajasta, jolloin saari toimi saaristolaisten kalankeruuasemana.
Emelie Andersson

Marie Emelie Andersson (s. 13. syyskuuta 1996 Ruotsi) on ruotsalainen jalkapalloilija, pelipaikaltaan puolustaja. Hän pelaa KIF Örebrossa, jonne hän siirtyi Mallbackens IF:sta vuonna 2017. Andersson käyttää pelinumeroa 15. Hän kertoo idolikseen Steven Gerrardin. Andersson on pelannut Ruotsin alle 23-vuotiaiden naisten jalkapallomaajoukkueessa 7 ottelua ja alle 19-vuotiaiden maajoukkueessa 16 ottelua.
Atanarjuat – nopeajalka

Atanarjuat – nopeajalka ("Atanarjuat: The Fast Runner") on Zacharias Kunukin ohjaama kanadalainen elokuva vuodelta 2001. Kolmituntinen inuittien kansantaruun perustuva tarina on maailman ensimmäinen inuktitutin kielellä kirjoitettu, ohjattu ja näytelty elokuva.
"Atanarjuat" palkittiin Cannesissa parhaan esikoiselokuvan Camera d’or -palkinnolla ja Kanadassa viidellä Genie-palkinnolla, muun muassa vuoden parhaana kanadalaiselokuvana. Se on lisäksi äänestetty Kanadan kaikkien aikojen parhaaksi elokuvaksi ja saanut toistakymmentä palkintoa elokuvafestivaaleilla eri maissa. "The New York Timesin" kriitikot valitsivat "Atanarjuatin" vuonna 2004 yhdeksi kaikkien aikojen tuhannesta parhaasta elokuvasta maailmassa.
Elokuva oli vuoden 2002 Rakkautta ja anarkiaa -festivaalin ohjelmistossa. Se on esitetty Yle Teemalla vuoden 2006 tammi- ja joulukuussa.
Juoni.
Pahantahtoinen šamaani Tungajuaq saa aikaan vuosien vihanpidon vaeltavassa inuittiyhteisössä. Aikuisiksi varttuneet veljekset Amaqjuaq ja Atanarjuat haastavat vuosia myöhemmin Tungajuaqin vallan. Atanarjuat rakastuu kauniiseen Atuatiin, ja tunne on molemminpuolista vaikka tyttö on luvattu Okille, leirinjohtajan töykeälle pojalle. Atanarjuat veljineen voittaa taistelun Atuatista, mutta Oki vannoo yhä kostoa ja yrittää tappaa veljekset heidän nukkuessaan. Amaqjuaq kuolee, mutta Atanarjuat pääsee kuin ihmeen kaupalla pakoon, juoksee alasti keväisellä jäätiköllä ja saa taikavoimat apuunsa Okin joukkojen torjumiseksi. Atanarjuat pääsee turvaan vanhan pariskunnan luo, joka on paennut riitaisasta yhteisöstä vuosia aiemmin. Heidän avullaan Atanarjuat kokoaa itsensä, kostaa veljensä kuoleman ja tuo taas rauhan yhteisöön.
Jonna Andersson

Jonna Andersson (s. 2. tammikuuta 1993 Mjölby, Ruotsi) on ruotsalainen jalkapalloilija, pelipaikaltaan puolustaja. Hän edustaa kotimaassaan Linköpings FC:tä. Hän pelasi vuosina 2018–2022 englantilaisseura Chelseassa ja Ruotsiin palattuaan 2,5 vuotta Hammarbyssä. Hän pelasi Chelsean joukkueessa Englannin Superliigassa 82 ottelua ja teki niissä neljä maalia, jotka kaikki ensimmäisellä kaudellaan puolen vuoden aikana. Hän voitti viiden Englannin-kautensa aikana neljä liigamestaruutta.
Andersson saavutti Ruotsin naisten maajoukkueessa olympiahopeaa Rio de Janeiron kesäolympialaisissa 2016. MM-kilpailuissa 2019 hän saavutti pronssia ja pelasi avauskokoonpanossa yhdessä ottelussa sekä tuli yhdessä ottelussa vaihtopelaajana kentälle. EM-kilpailuissa 2022 Ruotsi ylsi välieriin, ja Andersson pelasi kolme ottelua ja teki maalin alkulohko-ottelussa Alankomaita vastaan. MM-kilpailuissa 2023 hän pelasi kuudessa ottelussa täydet minuutit ja saavutti pronssimitalin.
Andersson on kesäkuun 2025 loppuun mennessä pelannut Ruotsin naisten maajoukkueessa 108 maaottelua ja tehnyt niissä kolme maalia.
GayVN-palkinto

GayVN-palkinnot ovat elokuva-alan palkintoja, jotka jaetaan vuosittain homopornografiaan liittyvän työn tekijöille. Palkinnot jakaa yhdysvaltalainen GayVN-lehden emoyhtiö Adult Video News. Palkintoa on kuvattu homopornon Oscar-palkinnoksi. 
Palkinto oli osa AVN-palkintosarjaa vuosina 1986–1998, kunnes palkinto eriytettiin vuonna 1999. Vuonna 1998 palkinnot jaettiin kuluvan vuoden tuotannosta, mutta alkaen vuodesta 2000 palkinnot on jaettu edellisen vuoden tuotannosta. Palkintoa ei jaettu vuosina 2012–2017. 
Eniten palkintoja voittanut elokuva on "Michael Lucas' La Dolce Vita", joka voitti 14 palkintoa vuonna 2007.
Petra Andersson

Petra Andersson (s. 23. lokakuuta 1993 Ruotsi) on ruotsalainen jo uransa päättänyt jalkapalloilija, pelipaikaltaan keskikenttäpelaaja. Hän pelasi viimeksi Eskilstuna Unitedissa, Damallsvenskanissa. Andersson lopetti uransa 24-vuotiaana vuonna 2018, eikä kertonut sille syytä. Ennen Eskilstuna Unitedin kausiaan hän pelasi AIK:ssa.
Autokomppania (Parolan huoltopataljoona)

Autokomppania (AutoK), aiemmin 4. erillinen autokomppania (4ERAUTOK ja 4. ErAutoK), on Suomen puolustusvoimien Panssariprikaatin Parolan huoltopataljoonaan kuuluva perusyksikkö, joka antaa huollon johtajakoulutusta ja miehistön yhdistelmäajoneuvokoulutusta.
Historia.
4. kuljetuskomppania perustettiin jatkosodan aikana Uhtuan seudulla. Lapin sodan alkaessa 1944 yksikkö liitettiin Panssaridivisioonaan, vanha kuljetuskomppania lakkautettiin ja sen nimeksi muuttui 4. autokomppania. Sijoituspaikaksi muuttui Alakylä Rovaniemellä. Vuodesta 1945 alkaen komppania oli sijoitettuna Poltinahon kasarmialueelle Hämeenlinnassa. Vuonna 1952 komppanian nimeksi muutettiin 4. erillinen autokomppania. Vuonna 2001 komppania siirtyi Parolannummelle Panssariprikaatin alueelle, johon se oli hallinnollisesti kuulunut jo vuoden 1986 alusta.
Mária Telkes Arefereas

Mária Telkes Arefereas (12. joulukuuta 1900 – 2. joulukuuta 1995) oli unkarilaissyntyinen fyysikko ja keksijä, joka työskenteli aurinkoenergian parissa lähinnä Yhdysvalloissa, ja suunnitteli ensimmäisiä toimivia laitteistoja.
Mária Telkes väitteli tohtoriksi kemiallisesta fysiikasta Budapestin yliopistossa 1924. Seuraavana vuonna hän muutti Yhdysvaltoihin, missä työskenteli aluksi biofysiikan parissa. Vuonna 1937 hän sai Yhdysvaltojen kansalaisuuden ja siirtyi Westford Electriciin tutkimaan, miten lämpöenergiasta tuotetaan tehokkaimmin sähköä. Vuonna 1940 hän aloitti aurinkoenergiaan liittyvän projektin MIT:n kanssa ja tämä johti 50 vuotta kestäneeseen uraan aurinkoenergian parissa.
MIT rakennutti aurinkoenergiaa käyttävän koetalon. Koska aurinkopaneeleita ei ollut vielä keksitty, Telkes kehitti kemiallisen menetelmän auringosta saatavan energian varastointiin natriumsulfaatin avulla.
Vauhtihirmut valloillaan

Vauhtihirmut valloillaan ("Genevieve") on Henry Corneliusin ohjaama brittiläinen komediaelokuva vuodelta 1953. Technicolor-väreissä kuvattu elokuva kertoo kahden pariskunnan osallistumisesta museoautoillaan Lontoo–Brighton-retkeilyajoon. Pääosia näyttelevät Dinah Sheridan, John Gregson, Kay Kendall ja Kenneth More.
Vastaanotto.
"Vauhtihirmut valloillaan" oli Oscar-ehdokkaana käsikirjoituksestaan (William Rose) ja musiikistaan. Se voitti vuoden parhaan brittielokuvan Baftan sekä Golden Globen ja National Board of Review -palkinnon parhaana ulkomaisena elokuvana.
British Film Instituten valitsemat asiantuntijat äänestivät "Vauhtihirmut valloillaan" vuonna 1999 mukaan kaikkien aikojen sadan parhaan brittielokuvan listalle. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.
Wilsonianismi

Wilsonianismiksi kutsutaan Yhdysvaltain 28. presidentin Woodrow Wilsonin harjoittamaa ulkopolitiikkaa, johon kuului maailmanrauhan edistämisen vuoksi laadittu neljäntoista kohdan ohjelma. Wilsonianismi on liberaalin internationalismin muoto. Wilson oppi Yhdysvaltain historiaa ja sovelsi tietämystään ulkopolitiikkaan. Wilsonin periaatteet ilmaisivat demokratian ja kapitalismin arvoa.
Periaatteet.
Periaatteet, jotka yleensä yhdistetään wilsonianismiin:
Marja-Riitta Taskinen

Marja-Riitta Taskinen (o.s. Vesenne, s. 4. kesäkuuta 1940 Jämsä) on suomalainen lääkäri, ja Helsingin yliopistollisen keskussairaalan ylilääkäri (emerita) ja Helsingin yliopiston sisätautiopin emeritaprofessori. Hänet luetaan maailman johtaviin valtimoterveyden tutkijoihin. Hän on tuonut esille useiden ruoka-aineiden kuten fruktoosin ja voin haitallisia terveysvaikutuksia. 
Vesenne tuli ylioppilaaksi Viherlaakson yhteiskoulusta 1958. Taskinen valmistui Helsingin yliopistosta lääkäriksi ja lääketieteen tohtoriksi (LL 1966, LKT 1970) sekä sisätautien erikoislääkäriksi (1973). Hänen englanninkielinen väitöskirjansa Helsingin yliopistolle (1969) oli otsikoitu "Effect of free fatty acids and exogenous triglycerides upon the action and secretion of insulin". Hänet nimitettiin Helsingin yliopiston dosentiksi 1978. 
Taskinen toimi Helsingin yliopiston apulaisopettajana (1975–1981), jona aikana hän oli vieraileva tutkija Yhdysvalloissa Cincinnatin yliopistossa (1978–1979). Hän toimi HYKSin apulaisylilääkärinä 1982–1983 ja Helsingin yliopiston apulaisprofessorina (1983–1991). Hän oli apulaisprofessuurinsa aikana yhdysvaltalaisen National Institutes of Healthin (NIH, Phoenix) vieraileva professori. Taskinen toimi ylilääkärinä (HYKS/HUS) vuodesta 1991. Hän oli Helsingin ja Göteborgin yliopistojen pohjoismainen professori (2000–2005). 
Taskinen on tuottelias tutkija. Hän oli yksin tai yhdessä työtoveriensa kanssa vuoteen 2007 mennessä laatinut jo yli 400 tieteellistä artikkelia, katsausta tai oppikirjan kappaletta sisätaudeista. Sittemmin tutkimustyö ja tuotanto on jatkunut, myös emeritaprofessorina.
Taskinen on saanut työstään suuren määrän palkintoja ja muita tunnustuksia. Suomalaisen tiedeakatemian jäsen Taskinen on ollut vuodesta 2002. Hän on Göteborgin yliopiston lääketieteen kunniatohtori.
Dobos torta

Dobos torta on Unkarista lähtöisin oleva kakku, joka koostuu sokerikakku-, suklaavoikreemi- ja karamellikerroksista. Kakku on nimetty kehittäjänsä Itävalta-Unkarissa eläneen kokki József Dobosin mukaan. Kakku on edelleen hyvin suosittu ja sitä myydään yleisesti konditorioissa Unkarissa ja muilla entisen Itävalta-Unkarin alueilla. 
Piirteet ja käyttö.
Dobos torta on muodoltaan pyöreä ja kakku koostuu kuudesta ohuesta sokerikakkukerroksesta, viidestä kerroksesta suklaavoikreemiä. Suklaavoikreemi valmistetaan kaakaovoista. Kakun päällä on kovetettu kerros karamellia. Karamellikerros leikellään siivuiksi erityisellä veitsellä ennen kerroksen kovettumista. Kakku säilyy suklaakreemin ja karamellikerrostensa ansioista suhteellisen hyvin myös huoneenlämpötilassa.
Dobos torta on hyvin suosittu kakku Unkarissa, Itävallassa ja muissa osissa entistä Itävalta-Unkaria. Unkarissa kakkua myydään lähes kaikissa konditorioissa. Kakun valmistaminen on suhteellisen työlästä ja siksi sitä tehdään vain harvoin kotikeittiöissä. Kakusta on sittemmin tehty eri konditorioissa eri versioita, joita kuitenkin yhdistää yleensä suklaa- ja karamellikerros.
Historia.
Dobos torta on saanut nimensä kehittäjänsä József Dobosin mukaan. Dobos oli tunnettu kokki ja keittokirjailija pitkään alalla vaikuttaneesta suvusta. Vuonna 1878 hän avasi oman gourmeekauppansa Pestin keskustassa. Kauppa tuli pian tunnetuksi näyteikkunoistaan, sekä paikallisesta ruuastaan ja ulkomailta tuoduista tuotteista, kuten kaviaarista, viineistään ja mausteistaan. Erityisen tunnetuksi tuli kuitenkin Dobosin kehittämä kakku. 
Kakkua tarjoiltiin ensimmäisen kerran vuonna 1885 kansallisnäyttelyssä, johon osallistuivat esimerkiksi keisari Frans Joosef I ja kuningatar Elisabet. Dobos palkattiin näyttelyn jälkeen hovin ruokahankkijaksi. Kakusta tuli osa vakiotarjoilua Itävalta-Unkarin eri tapahtumissa ja suosio levisi myös muualle maailmaan. Kakun suuri suosio johti pian muiden kokkien yrityksiin jäljitellä kakkua. Huonoista jäljitelmistä suivaantunut Dobos päätti vuonna 1906 lahjoittaa kakkunsa reseptin leipureiden killalle yleiseen käyttöön.
Alberto Bettiol

Alberto Bettiol (s. 29. lokakuuta 1993 Poggibonsi) on italialainen maantiepyöräilijä, Flanderin ympäriajon voittaja.
Bettiol aloitti ammattilaisuransa italialaisessa Cannondale Pro Cycling Teamissa 2014. Hän edusti yhdysvaltalaista Cannondale-Garmin / Cannondale-Drapac -joukkuetta kaudet 2015−2017. Vuonna 2018 hän kilpaili BMC Racing Teamissa. Kausiksi 2019–2024 hän palasi edelliseen talliinsa, nimeltään tuolloin EF Education. Elokuun 2024 puolivälistä alkaen hän on edustanut XDS Astana Teamia.
Bettiol sijoittui toiseksi GP Ouest-France -kilpailussa 2016. Hän voitti Flanderin ympäriajon 2019 karattuaan kärkiryhmästä Oude Kwaremontin nousussa 17 kilometriä ennen maalia. Hän voitti 18. etapin Italian ympäriajossa 2021 sekä Milano–Torinon ja maantieajon Italian-mestaruuden 2024.
Saavutuksia.
Lähteet: Pro Cycling Stats, Cycling Archives
EM-kilpailut, kultaa junioreiden aika-ajossa
Giro Internazionale della Lunigiana, kokonaiskilpailun sekä 1. ja 3. etapin voitto
Puolan ympäriajo, kokonaiskilpailussa kolmas, pistekilpailun voitto
GP Ouest-France, toinen
GP Cycliste de Québec, neljäs
Clásica de San Sebastián, kuudes
E3 BinckBank Classic, neljäs
Flanderin ympäriajo, voitto
Étoile de Bessèges, kokonaiskilpailussa toinen, 5. etapin (aika-ajo) voitto
Strade Bianche, neljäs
Gent–Wevelgem, neljäs
Italian ympäriajo, 18. etapin voitto
Olympialaiset, aika-ajossa 11:s, maantieajossa 14:s
Etoile de Bessèges, kokonaiskilpailussa toinen
Ranskan ympäriajo, 14. etapilla toinen
MM-kilpailut, maantieajossa kahdeksas
Tour Down Under, prologin voitto
Italian ympäriajo, 14. etapilla kolmas
MM-kilpailut, maantieajossa kymmenes
Milano–Torino, voitto
Milano – San Remo, viides
Boucles de la Mayenne, kokonaiskilpailun ja 2. etapin voitt]], toinen
Grosser Preis des Kantons Aargau, toinen
Maantieajon Italian-mestaruus
Puolan ympäriajo, kokonaiskilpailussa kuudes
Grand Prix Cycliste de Québec, kolmas
Thomas Wentworth Russell

Thomas Wentworth Russell (1879 – 10. huhtikuuta 1954), myös nimellä Russell pašša, oli brittiläinen Egyptissä vaikuttanut kenraalimajuri ja poliisipäällikkö. Hän johti vuosikymmeniä huumeiden vastaista taistelua Egyptissä ja myöhemmin myös sen ulkopuolella.
Russell aloitti uransa Egyptissä vuonna 1902. Hänen ehdotuksestaan luodut kameleilla liikkuvat poliisiosastot lopettivat beduiinien ryöstöretket vuonna 1906. Hän sai vuonna 1911 Aleksandrian apulaispoliisipäällikön viran, mitä seurasi sama tehtävä Kairossa vuonna 1913. Hänet nimitettiin vuonna 1917 Kairon poliisipäälliköksi arvolla "lewa" (kenraalimajuri), samalla kun hän sai paššan arvonimen.
Egyptissä otettiin vuonna 1925 käyttöön maan ensimmäinen huumausainelainsäädäntö. Russell, joka oli harkinnut jäävänsä eläkkeelle, otti valtuuksiinsa vahvistusta saaneen poliisilaitoksen päällikkönä huumeiden vastaisen työn poliisitoimen tärkeäksi osaksi. Egyptin pääministeri Mohammed Mahmoud pašša salli vuonna 1929 erillisen viraston perustamisen huumeiden vastaiseen työhön 10 000 punnan vuosibudjetilla. Russell valittiin nimellä "Central Narcotics Intelligence Bureau" (CNIB) tunnetun viraston johtajaksi. Hän alkoi viraston johtajana tutkia myös Egyptin ulkopuolella tapahtuvaa huumekauppaa ja -tuotantoa muun muassa Sveitsissä, Ranskassa ja Bulgariassa lahjottuaan yhden merkittävimmistä huumekauppiaista tietolähteekseen.
Poliisipäällikön tehtävän lisäksi Russell oli myös jäsenenä Kansainliiton huumausaineiden asiantuntijakomiteassa 1920- ja 1930-luvuilla. Hän jäi eläkkeelle vuonna 1946 ja kuoli Lontoossa 10. huhtikuuta 1954.
Kunnianosoitukset ja arvonimet.
Russellista tehtiin vuonna 1920 Brittiläisen imperiumin ritarikunnan jäsen arvolla "Officer", ja hänet korotettiin saman ritarikunnan jäsenluokkaan "Knight Commander" vuonna 1938. Vuonna 1926 hänet otettiin Order of St Michael and St George -kunniaritarikunnan jäseneksi arvolla "Companion". Hänelle myönnettiin myös monia ulkomaisia kunniamerkkejä.
Gila Gamliel

Gila Gamliel (s. 24. helmikuuta 1974) on israelilainen Likud-puoluetta edustava poliitikko.
Gamliel syntyi Gederassa jemeninjuutalaiselle isälle ja libyanjuutalaiselle äidille. Hänellä on BA-tutkinto Lähi-idän historiasta ja filosofiasta, MA-tutkinto filosofiasta ja kaksi oikeustieteen tutkintoa. Gamliel on toiminut varaministerin tehtävissä vuosina 2005–2006 ja 2009–2013. Vuosina 2015–2020 hän toimi tasa-arvoministerinä ja 2020–2021 ympäristöministerinä. Marraskuussa 2023, toimiessaan tiedusteluministerinä, hän ehdotti mielipidekirjoituksessaan, että Gazan palestiinalaisille voitaisiin Gazan sodan päättymisen jälkeen suositella vapaaehtoista muuttamista kaistan ulkopuolelle humanitäärisistä syistä. Kirjoitus herätti kohua arabimaailmassa ja jossain määrin myös länsimaisessa keskustelussa.
Kasper Asgreen

Kasper Asgreen (s. 8. helmikuuta 1995 Kolding) on tanskalainen maantiepyöräilijä.
Asgreen aloitti ammattilaisuransa saksalaisessa MLP Team Bergstrassessa 2015. Hän edusti tanskalaista Virtu-joukkuetta vuodesta 2016 vuoden 2018 maaliskuuhun, minkä jälkeen siirtyi viimeksi Soudal-Quick Step -nimellä tunnettuun belgialaistalliin. Vuodesta 2025 alkaen hän on edustanut EF Education–EasyPost -tallia.
Asgreen voitti aika-ajon alle 23-vuotiaiden Euroopan-mestaruuden 2017. Hän kuului joukkueaika-ajon maailmanmestaruuden voittaneeseen Quick-Step Floorsin joukkueeseen 2018. Hän sijoittui toiseksi Flanderin ympäriajossa 2019. Hän voitti samana vuonna aika-ajon Tanskan-mestaruuden ja saavutti hopeaa EM-kilpailujen aika-ajossa. Hän voitti Kuurne–Bryssel–Kuurne-klassikon ja maantieajon Tanskan-mestaruuden 2020. Hän voitti UCI World Tour -kilpailu E3 Saxo Bank Classicin 2021. Hän voitti saman vuoden Flanderin ympäriajon kukistettuaan kahden miehen loppukirissä Mathieu van der Poelin. Hän voitti aika-ajon Tanskan-mestaruuden 2021 ja 2023 sekä 18. etapin Ranskan ympäriajossa 2023 ja 14. etapin Italian ympäriajossa 2025.
Saavutuksia.
Lähteet: Pro Cycling Stats, Cycling Archives
Paris−Arras Tour, mäkikirikilpailun voitto
MM-kilpailut, alle 23-v. aika-ajossa viides
GP Viborg, voitto
Alle 23-v. aika-ajon Tanskan-mestaruus
Alle 23-v. aika-ajon Euroopan-mestaruus
Tour de l'Avenir, 1. etapin voitto
Istrian Spring Trophy, 1. etapin voitto
MM-kilpailut, joukkueaika-ajossa kultaa
Flanderin ympäriajo, toinen
Kalifornian ympäriajo, kokonaiskilpailussa kolmas, pistekilpailun ja 2. etapin voitto
Aika-ajon Tanskan-mestaruus
Ranskan ympäriajo, 17. etapilla toinen
EM-kilpailut, aika-ajossa hopeaa
Saksan ympäriajo, 3. etapin voitto
Kuurne–Bryssel–Kuurne, voitto
Maantieajon Tanskan-mestaruus
MM-kilpailut, aika-ajossa kuudes
E3 Saxo Bank Classic, voitto
Flanderin ympäriajo, voitto
Volta ao Algarve, kokonaiskilpailussa kolmas, 4. etapin (aika-ajo) voitto
Aika-ajon Tanskan-mestaruus
Ranskan ympäriajo, 20. etapilla (aika-ajo) toinen
Olympialaiset, aika-ajossa seitsemäs
EM-kilpailut, aika-ajossa seitsemäs
MM-kilpailut, aika-ajossa neljäs
Strade Bianche, kolmas
Amstel Gold Race, kuudes
Volta ao Algarve, mäkikirikilpailun voitto
Flanderin ympäriajo, seitsemäs
Dunkerquen neljän päivän ajo, kokonaiskilpailussa toinen
Aika-ajon Tanskan-mestaruus
Ranskan ympäriajo, 18. etapin voitto, 19. etapilla toinen
MM-kilpailut, aika-ajossa neljästoista
Okolo Slovenska, 5. etapin voitto
EM-kilpailut, aika-ajossa kahdeksas
MM-kilpailut, aika-ajossa kuudes
Italian ympäriajo, 14. etapin voitto
Mahnalan lava

Mahnalan lava tanssilava, joka sijaitsee Hämeenkyrössa Mahnalan kylässä keskellä kansallismaisemaa. Lava on aloittanut toimintansa vuonna 1953 ja sen omistaa Mahnalan maamiesseura. 2010-luvulla tanssikausi kestää kesäkuun puolesta välistä elokuun alkupuolelle.
Lavan osoite on Maisematie 531, 39130 Mahnala.
Sippugri

Sippugri oli Sippolassa kesällä 2019 Kulttuuriyhdistys Antares ry:n järjestämä taidetapahtuma, jonka tapahtumapaikat olivat Taidekeskus Antares, Sippolan kirkko, Ugrin paikka ja Sippolan hovi. Ohjelmassa oli musiikkia, kuvataidetta, kirjallisuutta, esitystaidetta ja teemana suomalais-ugrilaisuus. Sisällöstä vastasivat näyttelyn kuraattori, kuvanveistäjä Tiiu Anttinen, toimittaja, kirjailija Suvi Ahola ja kantelemuusikko Minna Raskinen.
 
Seurakunnan kirkkoherra Eija Murto kielsi tapahtuman ohjelmassa ilmoitetun Wimme Saaren ja Tapani Rinteen konsertin, koska hänen mukaansa musiikki ei ole sopusoinnussa kirkossa julistettavan sanoman kanssa, mutta perui kiellon syntyneen kohun ja selvitysten jälkeen. Samaa musiikkia on esitetty muualla kirkoissa. Saaren mukaan esitettävä musiikki on suomenkielisen virsikirjan virsiä saameksi.
Minna Raskinen

Minna Raskinen (s. 12. kesäkuuta 1966 Iitti) on suomalainen kantelemuusikko.
Raskinen on valmistunut musiikin maisteriksi 1995 ja musiikin lisensiaatiksi 2006 Sibelius-Akatemian kansanmusiikin koulutusohjelmasta.
Raskisen levy "Rinki" valittiin Kanteleliiton vuoden kantelelevyksi 2018. Valinnan teki Paleface.
Anna Anvegård

Anna Elin Astrid Anvegård (s. 10. toukokuuta 1997 Bredaryd, Ruotsi) on ruotsalainen jalkapalloilija, pelipaikaltaan keskikenttäpelaaja. Hän on kesäkuun 2021 loppuun mennessä pelannut Ruotsin naisten maajoukkueessa 19 maaottelua ja tehnyt niissä kahdeksan maalia. MM-kilpailuissa 2019 hän saavutti pronssia ja pelasi avauskokoonpanossa yhdessä ottelussa sekä tuli vaihtopelaajana kentälle kahdessa ottelussa.
Anvegård edustaa englantilaista Evertonia, johon hän siirtyi heinäkuussa 2021 kotimaansa Rosengårdista. Elokuuhun 2019 saakka hän edusti Växjön joukkuetta.
Marija Banušić

Marija Banušić (s. 17. syyskuuta 1995 Uppsala, Ruotsi) on ruotsalainen jalkapalloilija, pelipaikaltaan hyökkääjä. Hän pelaa nykyisin CWSL-joukkue Beijing BG Phoenixin paidassa. Ennen nykyiseen seuraansa siirtymistä hän on pelannut Linköpings FC:ssa Damallsvenskanissa. Banušić on pelannut Ruotsin naisten jalkapallomaajoukkueessa seitsemän ottelua maaleitta.
Linda Hallin

Linda Hallin (s. 14. maaliskuuta 1996 Ruotsi) on ruotsalainen jalkapalloilija, pelipaikaltaan keskikenttäpelaaja. Hän pelaa nykyisin Hammarbyn riveissä Damallsvenskanissa, jonne hän siirtyi 2018 KIF Örebrosta. Hallin käyttää pelinumeroa 21.
Ernie

Ernie ("The Ernie Game") on Don Owenin käsikirjoittama ja ohjaama kanadalainen draamaelokuva vuodelta 1967. Nimiosaa, psyykkisistä ongelmista kärsivää ajelehtijaa näyttelee Alexis Kanner. Laulajanuraansa aloitteleva runoilija Leonard Cohen esiintyy elokuvan kotibilekohtauksessa.
Vastaanotto.
"Ernie" palkittiin vuoden parhaana kanadalaiselokuvana ja Owen parhaana ohjaajana Canadian Film Awards -gaalassa 1968. Elokuva kilpaili Kultaisesta karhusta Berliinin elokuvajuhlilla.
"Helsingin Sanomien" Paula Talaskivi kirjoitti Don Owenin esikoisohjauksen tarjoavan eloisan ja monipuolisen kuvan Kanadan kaupunkielämästä. Hänestä päähenkilö käyttäytyy omituisesti, mutta ohjaaja pitää hahmoon etäisyyttä tekemättä siitä vastenmielistä.
Elokuva on esitetty Yle TV2 -verkossa toukokuussa 1971. Se on katsottavissa National Film Board of Canadan YouTube-kanavalla
Olivia Manning

Olivia Mary Manning (2. maaliskuuta 1908 Portsmouth, Hampshire, Englanti – 23. heinäkuuta 1980 Ryde, Wightsaari, Englanti) oli brittiläinen kirjailija, runoilija ja kriitikko. Hän kirjoitti romaaneja elämästään ja henkilökohtaisista kokemuksistaan ja myös kuvitteellisia kertomuksia.
Ura.
Olivia Manningin vanhemmat olivat Oliver Manning ja Olivia Williams Manning. Isä työskenteli merivoimien upseerina. Olivian suhde hänen äitiinsä kiristyi, kun perheen toinen lapsi Oliver syntyi 1913. Hieman onneton ja epävarma lapsuus vaikutti Manningin kirjailijanuraan huomattavalla tavalla.
Manning kävi pientä yksityistä koulua, kunnes hän muutti Irlantiin vuonna 1916. Isänsä avustamana Manning alkoi kirjoittaa romaaneja. Hän piti erityisesti H. Rider Haggardin romaaneista, joista hän otti monesti mallia. 
Taloudellisista syistä Manning joutui keskeyttämään koulun 16-vuotiaana. Hän työskenteli jonkin aikaa konekirjoittajana ja kauneussalongin työntekijänä. Iltaisin hän kävi Portsmouthin kaupungin taidekoulun kurssia, jossa häntä luonnehdittiin lahjakkaaksi ja älylliseksi taiteilijaksi. Lahjakkuutensa vuoksi Manning harkitsi uraa taiteilijana, mutta valitsi kirjoittamisen. 
Vuonna 1937 Manning muutti Lontooseen, jossa hän julkaisi ensimmäisen romaaninsa, "The Wind Changesin". Kaksi vuotta myöhemmin Manning meni naimisiin Reginald Donald Smithin, British Council -organisaation komentajan kanssa, joka lähetettiin myöhemmin Bukarestiin, Kreikkaan, Egyptiin ja Palestiinaan Natsi-Saksan hyökätessä Itä-Eurooppaan. Tuona aikana Manning kirjoitti kuusiosaisen "Fortunes of War" -kirjasarjan, jota kriitikko Anthony Burgess kuvaili ”parhaaksi brittiläisen sodan aikana kirjoitetuksi fiktiivikseksi kirjallisuudeksi”. 
Sodan jälkeen Manning palasi Lontooseen, jossa hän asui kuolemaansa saakka. Loppuelämänsä hän kirjoitti runoja, novelleja, kritiikkiä ja teatteriteoksia.
Kuolema.
Manning kuoli Ryden sairaalassa 23. heinäkuuta. Manning haudattiin Billinghamin kartanoon Wightsaarelle.
Robottiruohonleikkuri

Robottiruohonleikkuri on ruohonleikkuri, joka on robotti. Robottiruohonleikkuri liikkuu autonomisesti ja sille tarkoitettu leikkuualue rajataan rajakaapelilla. 
Ruohonleikkurirobotti on palvelurobotti, joka pystyy leikkaamaan nurmikon itsenäisesti. Robottiruohonleikkurit eivät ole kauko-ohjattavia, vaan ne leikkaavat määritellyn alueen itsenäisesti: ne toimivat itsenäisesti.
Robottiruohonleikkurin käytössä voi olla riskejä. Vuonna 2018 tehdyssä testissä kaikki ruohonleikkurit eivät tunnistaneet leikkivää lasta, vaan ne saattavat ajaa lapsen jalan yli ja aiheuttaa vakavia vammoja. Robottiruohonleikkureiden uskotaan myös aiheuttavan vammoja eläimille, kuten siileille. Siilien kannalta olisi parempi, jos robottileikkureita ei käyttäisi siilien liikkuessa eli hämäräaikaan kello 18 ja aamuyhdeksän välillä. Piha voidaan myös aidata niin, etteivät siilit pääse samalle alueelle, jossa leikkuria käytetään.
Mähroboter on ollut kaupallisesti saatavilla 1990-luvun puolivälistä lähtien. Ne ovat pölynimurirobottien jälkeen ensimmäiset kotitalousrobotit, jotka ovat löytäneet laajan käytön yksityisissä kotitalouksissa.
Hanna Marklund

Hanna Gunilla Marklund (s. 26. marraskuuta 1977 Skellefteå, Ruotsi) on ruotsalainen uransa päättänyt jalkapalloilija, joka pelasi keskuspuolustajana. Marklund käytti pelinumeroa 4. Hän pelasi Ruotsin naisten jalkapallomaajoukkueessa 118 ottelua, ja teki niissä 6 maalia.
Ura.
Marklund aloitti jalkapallon pelaamisen Varuträsk IF:ssa. Seuraavaksi hän siirtyi pelaamaan Sunnanå SK:hon Damallsvenskaniin. Vuonna 2000 Marklund teki sopimuksen Umeå IK:n kanssa, ja pelasi seurassa vuoteen 2004 asti. Viimeksi mainitun seuran riveissä hän voitti kolme Damallsvenskanin mestaruutta (2000, 2001 ja 2002). Hänet palkittiin marraskuussa 2005 Diamantbollen-palkinnolla. Marklund ilmoitti tammikuussa 2008 lopettavansa uransa raskauden vuoksi. Hänelle syntyi sittemmin myös toinen tytär.
Kloksasilliini

Kloksasilliini (C19H18SN3ClO5) on penisilliineihin kuuluva orgaaninen yhdiste. Yhdistettä käytetään lääketieteessä ja eläinlääketieteessä antibioottina. Kloksasilliini kuuluu WHO:n laatimaan tärkeimpien lääkeaineiden luetteloon.
Ominaisuudet ja käyttö.
Kloksasilliini estää muiden penisilliinien tavoin muodostamasta bakteerien soluseinän peptidoglykaanikerrosta. Vaikutuskirjoltaan se on kapea ja tehoaa lähinnä grampositiivisista bakteereista stafylokokkeihin. MRSA-kantoihin se ei kuitenkaan tehoa. Kloksasilliini tehoaa hieman myös eräisiin streptokokkeihin ja "Neisseria"-suvun lajeihin. Kloksasilliini annostellaan joko tablettina suun kautta tai ruiskeena lihakseen tai laskimoon. Sitä käytetään stafylokokkien aiheuttamien ihotulehdusten ja niveltulehdusten hoitoon sekä leikkausten jälkeen bakteeri-infektioiden ehkäisemiseen.
Haittavaikutukset.
Kloksasilliini on suhteellisen hyvin siedetty lääkeaine. Yhdiste voi aiheuttaa huonovointisuutta ja ripulia ja suurina annoksina ruiskeena annettuna se voi olla myrkyllistä munuaisille. Kloksasilliini voi aiheuttaa yliherkkyysoireita kuten ihottumaa.
Sabrina Maniscalco

Sabrina Maniscalco (s. 6. toukokuuta 1974 Mazara del Vallo, Italia) on italialainen kvanttifysiikan ja -teknologian tutkija.
Maniscalco suoritti maisterin tutkinnon 1999 ja väitteli filosofian tohtoriksi Palermon yliopistossa 2004. Vuosina 2011–2014 hän oli professorina Heriot-Watt-yliopistossa Skotlannissa. Maniscalco liittyi Turun yliopiston kvanttifysiikan tutkimusryhmään olleessaan postdoc-tutkijana Bulgariassa ja Etelä-Afrikassa. Vuodesta 2014 Maniscalco on ollut Turun yliopiston teoreettisen fysiikan professorina sekä Aalto-yliopiston adjungoitu professori ja kvanttiteknologian huippuyksikön jäsen.
Vuonna 2017 Maniscalco sai Väisälän palkinnon. Hänet valittiin Suomalaisen Tiedeakatemian jäseneksi 2021.
Maria Bergkvist

Maria Bergkvist (s. 12. elokuuta 1977 Ruotsi) on ruotsalainen jalkapallovalmentaja ja entinen pelaaja. Hän toimii Damallsvenskan-seura Umeå IK:n päävalmentajana. Pelaajaurallaan hän pelasi Bollsta IK:ssa ja Umeå IK:ssa puolustajana.
Marika Bergman-Lundin

Marika Bergman-Lundin (s. 12. heinäkuuta 1999 Ruotsi) on ruotsalainen jalkapalloilija, pelipaikaltaan keskikenttäpelaaja. Hän pelasi vuoteen 2017 saakka Göteborg FC:ssä Damallsvenskanissa. Nykyisin Bergman-Lundin pelaa Elitettan-joukkue IK Uppsalan paidassa.
Caravan Palace (albumi)

Caravan Palace on electro swing-yhtye Caravan Palacen debyyttialbumi, joka julkaistiin lokakuussa 2008. Albumi sijoittui Ranskan albumilistalla sijalle 11, ja pysyi siellä 68 viikkoa. Vuonna 2009 albumi sai kultalevyyn oikeuttavan palkinnon Independent Music Companies Associationilta myytyään yli 100 000 kappaletta.
Candida auris

Candida auris on hiivasieni, joka voi aiheuttaa ihmisessä kuumetta, särkyä ja väsymystä ja on erityisen vaarallinen niille, joiden vastustuskyky on heikentynyt. Verenkiertoinfektion saaneista on tilastojen perusteella selvitettynä kuollut melkein puolet kolmen kuukauden kuluessa tartunnasta.
"Candida auris" todettiin ensimmäisen kerran vuonna 2009 Japanissa, mutta myöhemmin on selvinnyt, että ensimmäinen epidemia on ollut Etelä-Koreassa 2004–2009. Sittemmin epidemioita on ollut ympäri maailman. Hiivasieni on sitkeä, se on vastustuskykyinen torjuntamenetelmille esimerkiksi sairaalaympäristöissä, joista sitä on yritetty puhdistaa. Puhdistusyritys vetyperoksidilla hävitti muut taudinaiheuttajat, mutta Candida auris säilyi.
Suomessa "Candida auris" havaittiin potilaalla ensimmäisen kerran vuonna 2021.
"Candida aurista" on neljä laajalle levinnyttä muunnelmaa, jotka ovat vastustuskykyisiä eri sienilääkkeille. Vastustuskyvyn syyksi oletetaan maanviljelyssä käytettäviä sienitorjunta-aineita.
Nathalie Björn

Gun Nathalie Björn (s. 4. toukokuuta 1997 Uppsala, Ruotsi) on ruotsalainen jalkapalloilija, pelipaikaltaan puolustaja. Hän voitti jalkapallon naisten alle 19-vuotiaiden Euroopan-mestaruuskilpailuissa 2015 kultaa Ruotsin joukkueessa. Björn edustaa englantilaista Chelseaa. Hän siirtyi heinäkuussa 2021 kotimaansa Rosengårdista Englantiin, jossa hän edusti ensimmäiset 2,5 kautta Evertonia.
Björn on kesäkuun 2025 loppuun mennessä pelannut Ruotsin naisten maajoukkueessa 74 maaottelua ja tehnyt niissä kuusi maalia. MM-kilpailuissa 2019 hän saavutti pronssia ja pelasi avauskokoonpanossa kahdessa ottelussa sekä tuli vaihtopelaajana kentälle kahdessa ottelussa. EM-kilpailuissa 2022 Ruotsin yltäessä välieriin Björn pelasi avauskokoonpanossa kaikki viisi ottelua. MM-kilpailuissa 2023 Ruotsi saavutti pronssia ja Björn pelasi täydet minuutit kuudessa ottelussa ja oli sivussa vain viimeisestä alkulohko-ottelusta.
Gimme Shelter (vuoden 1970 elokuva)

Gimme Shelter on yhdysvaltalainen pitkä dokumenttielokuva The Rolling Stones -yhtyeen kiertueesta Yhdysvalloissa vuonna 1969. Dokumentti sai ensi-iltansa vuonna 1970, ja sen ohjaajina ovat toimineet David Maysles, Albert Maysles ja Charlotte Zwerin.
Elokuvassa on mukana runsaasti kuvamateriaalia Altamontin festivaaleilta 6. joulukuuta 1969, jossa Rollareiden esityksen aikana järjestysmiehen tekemä puukotus oli taitekohta pasifistisen hippiaatteen etenemisessä rockpiireissä. Puukotus tallentui sattumalta, kun suomalaissukuinen kameramies Eric Saarinen kuvasi yleisöä. Puukotus löydettiin materiaalista vasta editointivaiheessa.
The Rolling Stonesin lisäksi elokuvassa esiintyvät myös muun muassa Jefferson Airplane, The Flying Burrito Brothers ja Tina Turner.
Vastaanotto.
"Helsingin Sanomien" Helena Ylänen arvioi "Gimme Shelterin" tuoreeltaan 1972 kohtalaiseksi mutta hieman ylipitkäksi konserttifilmiksi, jossa äänimiksaus kadottaa välillä Jaggerin laulun mutta sekalainen kuvamateriaali on leikattu taitavasti kokoon. 
"The New York Timesin" kriitikot valitsivat "Gimme Shelterin" vuonna 2004 yhdeksi kaikkien aikojen tuhannesta parhaasta elokuvasta maailmassa.
Stina Blackstenius

Emma Stina Blackstenius (s. 5. helmikuuta 1996 Vadstena, Ruotsi) on ruotsalainen jalkapalloilija, pelipaikaltaan hyökkääjä. Hän pelaa Englannin Superliigassa Arsenalin joukkueessa, johon hän siirtyi tammikuussa 2022 ruotsalaisseura BK Häckenistä. Kotimaansa lisäksi hän on aiemmin pelannut kaksi vuotta Ranskassa.
Blackstenius oli Arsenalin joukkueessa voittamassa Mestarien liigaa kaudella 2024–2025. Hän teki toukokuussa 2025 pelatussa loppuottelussa FC Barcelonaa vastaan ottelun ainoan maalin.
Blackstenius voitti jalkapallon naisten alle 19-vuotiaiden Euroopan-mestaruuskilpailuissa 2015 kultaa Ruotsin joukkueessa. Hän saavutti olympiahopeaa Rio de Janeiron olympialaisissa 2016 ja oli samana vuonna alle 20-vuotiaiden MM-kilpailuissa viidellä maalillaan turnauksen paras maalintekijä yhdessä kahden muun pelaajan kanssa. MM-kilpailuissa 2019 hän saavutti pronssia ja pelasi avauskokoonpanossa kuudessa ottelussa ja teki voittomaalin neljännesvälierässä Kanadaa vastaan sekä puolivälierässä Saksaa vastaan. EM-kilpailuissa 2022 Ruotsi ylsi välieriin ja Blackstenius pelasi joukkueen kaikki viisi ottelua. Hän teki maalin alkulohko-ottelussa Portugalia vastaan. MM-kilpailuissa 2023 hän saavutti pronssia ja pelasi joukkueensa kaikki seitsemän ottelua, jotka viimeistä alkulohko-ottelua avauskokoonpanossa. Hän teki maalin alkulohko-ottelussa Italiaa vastaan. Hän on kesäkuun 2025 loppuun mennessä pelannut Ruotsin naisten maajoukkueessa 117 maaottelua ja tehnyt niissä 39 maalia
Clavering

Clavering on noin asukkaan kylä ja kunta "(civil parish)" Essexin kreivikunnassa, Itä-Englannissa. Kylän nimi tarkoittaa "paikkaa, jossa apila kasvaa".
Hanne Ojanperä

Hanne Ojanperä (s. 7. heinäkuuta 1991) on suomalainen jalkapalloilija, pelipaikaltaan hyökkääjä. Hän pelaa nykyisin HJK:ssa Naisten Liigassa. Ojanperä on pelannut Suomen naisten jalkapallomaajoukkueessa 2 ottelua.
Rebecka Blomqvist

Rebecka Blomqvist (s. 24. heinäkuuta 1997 Göteborg) on ruotsalainen jalkapalloilija, pelipaikaltaan hyökkääjä. Blomqvist voitti alle 19-vuotiaiden Euroopan-mestaruuskilpailuissa 2015 kultaa Ruotsin joukkueessa.
Blomqvist on pelannut Ruotsin naisten maajoukkueessa heinäkuun 11. päivään 2025 mennessä 37 ottelua ja tehnyt niissä yhdeksän maalia, joista ensimmäisen joulukuussa 2020 EM-karsintaottelussa Slovakiaa vastaan ja toisen huhtikuussa 2022 MM-karsintaottelussa Georgiaa vastaan. MM-kilpailuissa 2023 hän teki maalin alkulohkossa Italiaa ja Argentiinaa sekä tappiollisessa välieräottelussa Espanjaa vastaan. Ruotsi saavutti turnauksessa MM-pronssia.
Blomqvist edusti kotimaassaan Göteborg FC:tä. Vuoden 2021 alussa hän siirtyi saksalaisseura VfL Wolfsburgiin.
Alice (kaupunki)

Alice on kaupunki Etelä-Afrikassa Itä-Kapin provinssissa. Kaupungissa oli noin 15 100 asukasta vuoden 2011 väestönlaskennassa.
Maantiede.
Alice sijaitsee Etelä-Afrikassa Itä-Kapin provinssin keskiosissa. Kaupunki on rakennettu Tyumejoen lounaisrannalle East Londonista länteen. Kaupunki sijaitsee noin 520 metrin korkeudella merenpinnasta.
Ilmasto.
Alicessa on Köppenin ilmastoluokituksen mukaan subtrooppinen kostea ilmasto. Kesäisin on lämmintä ja sateista, talvisin on leutoa ja kuivempaa. Vuoden keskilämpötila on noin 18 °C ja keskimääräinen sademäärä 570 millimetriä. Tammikuu on lämpimin kuukausi. Silloin vuorokauden keskilämpötila on noin 23 °C. Viilein kuukausi on heinäkuu, jolloin keskilämpötila on noin 13 °C. Sateisin kuukausi on maaliskuu, jolloin sataa keskimäärin noin 80 millimetriä. Kesäkuu puolestaan on kuivin kuukausi. Silloin keskimääräinen sadanta on 21 millimetriä.
Historia.
Alicen kaupunki perustettiin vuonna 1824 lähetyssaarnaajien tukikohdaksi, ja se nimettiin brittiläisen prinsessa Alicen mukaan. Siitä tuli virallisesti kaupunki vuonna 1852. Vuonna 1916 kaupunkiin perustettiin Etelä-Afrikan ensimmäinen mustien yliopisto, Fort Haren yliopisto.
Talous.
Karjankasvatus, sitrushedelmien ja tupakan viljely ovat Alicen tärkeimpiä elinkeinoja, joita harjoitetaan kaupunkia ympäröivillä tasangoilla. Kaupungista on hyvät maantie- ja junayhteydet East Londoniin.
Väestö.
Vuoden 2011 väestönlaskennan mukaan Alicessa oli 15 143 asukasta, joista noin 93 prosenttia oli mustia, 5,5 prosenttia värillisiä, 0,5 prosenttia valkoisia ja 0,3 prosenttia aasialaisia. Yleisin äidinkieli oli xhosa, jota puhui 57 prosenttia kaupungin asukkaista. Muita yleisiä äidinkieliä olivat afrikaans ja englanti.
Aliwal North

Aliwal North on kaupunki Etelä-Afrikassa Itä-Kapin provinssissa. Kaupungissa oli noin 35 100 asukasta vuoden 2011 väestönlaskennassa.
Ilmasto.
Aliwal Northissa on Köppenin ilmastoluokituksen mukaan keskileveysasteiden aroilmasto. Kesäisin on lämmintä ja sateista, talvisin on leutoa ja kuivempaa. Vuoden keskilämpötila on noin 15 °C ja keskimääräinen sademäärä 550 millimetriä. Tammikuu on lämpimin kuukausi. Silloin vuorokauden keskilämpötila on noin 22 °C. Viilein kuukausi on heinäkuu, jolloin keskilämpötila on noin 8 °C. Sateisin kuukausi on helmikuu, jolloin sataa keskimäärin noin 90 millimetriä. Heinäkuu puolestaan on kuivin kuukausi. Silloin keskimääräinen sadanta on 13 millimetriä.
Väestö.
Vuoden 2011 väestönlaskennan mukaan Aliwal Northissa oli 35 153 asukasta, joista noin 85 prosenttia oli mustia, 8,5 prosenttia värillisiä, 5,7 prosenttia valkoisia ja 0,3 prosenttia aasialaisia. Yleisin äidinkieli oli xhosa, jota puhui 57 prosenttia kaupungin asukkaista. Muita yleisiä äidinkieliä olivat afrikaans, eteläsotho ja englanti.
Allstate

Allstate on yhdysvaltalainen vakuutusyhtiö, jonka kotipaikka sijaitsee Northbrookissa, Illinoisissa. Yritys on perustettu osana Sears, Roebuck and Companya vuonna 1931, josta se on irtaantunut itsenäiseksi yhtiöksi vuonna 1993. Allstate Arena sijaitsee Illinois'n osavaltion Rosemontissa.
John C. Robinson

John Charles Robinson (24. helmikuuta 1903 – 8. huhtikuuta 1954) oli yhdysvaltalainen afroamerikkalainen lentäjä. Hän toimi myös Etiopian ilmavoimien päällikkönä 1930- ja 1940-luvuilla.
Robinson syntyi Carrabellessä Floridassa. Hänen isänsä kuoltua perhe muutti hänen äitinsä Celesten johdolla Gulfportiin Mississippiin. Celeste Robinson avioitui pian Charles Cobbin kanssa, ja John piti tätä isänään.
Robinson kiinnostui jo nuorena mekaniikasta ja muutti vuonna 1921 Alabamaan opiskellakseen Tuskegee Institutessa, mistä valmistuttuaan hän siirtyi ensin Detroitiin toimimaan autokorjaamon työntekijänä ja sitten opiskelemaan ilmailua Illinois'n osavaltioon.
Alkuvuonna 1935 Robinson ilmoitti haluavansa puolustaa Etiopiaa, jonka suhteen Italialla oli valloitussuunnitelmia. Etiopia oli viimeinen eurooppalaisten suurvaltojen piiriin kuulumaton valtio Afrikassa, joten sillä oli Robinsonin mielestä myös symbolinen merkitys mantereen itsenäisyysaatteille. Robinson matkusti toukokuussa 1935 Etiopiaan keisari Haile Selassien kutsusta, ja hänen nimitettiin elokuussa 1935 Hubert Julianin seuraajaksi Etiopian ilmavoimien komentajana everstin sotilasarvolla. Noin 20 lentokoneen vahvuisten ilmavoimien komentajana Robinson johti tiedustelu- ja käskynjakolentoja, kunnes Italia valloitti Etiopian kokonaisuudessaan vuonna 1936. Robinson palasi Yhdysvaltoihin, missä hän oli tärkeässä roolissa organisoitaessa afroamerikkalaisista koostuvaa Tuskegee Airmen -lentoyksikköä.
Etiopian vapauduttua italialaismiehityksestä Robinson palasi maahan ja toimi lennonopettajana Hararin herttuan tukemassa lentokoulussa. Vuonna 1948 Robinson perusti Sultan Airlines -lentoyhtiön, joka kuljetti sekä matkustajia että rahtia.
Maaliskuussa 1954 Robinson joutui vakavaan lento-onnettomuuteen Addis Abeban lentoasemalla ollessaan kuljettamassa ilmateitse verta Nazretiin verensiirtoa varten. Hän kuoli onnettomuudessa saamiinsa palovammoihin sairaalahoidosta huolimatta 8. huhtikuuta 1954. Hänet on haudattu Gulelen hautausmaalle Addis Abebaan.
Burgersdorp

Burgersdorp on kaupunki Etelä-Afrikassa Itä-Kapin provinssissa. Kaupungissa oli noin 16 000 asukasta vuoden 2011 väestönlaskennassa.
Ilmasto.
Burgersdorpissa on Köppenin ilmastoluokituksen mukaan keskileveysasteiden aroilmasto. Kesäisin on lämmintä ja sateista, talvisin on leutoa ja kuivempaa. Vuoden keskilämpötila on noin 15 °C ja keskimääräinen sademäärä 480 millimetriä. Tammikuu on lämpimin kuukausi. Silloin vuorokauden keskilämpötila on noin 22 °C. Viilein kuukausi on heinäkuu, jolloin keskilämpötila on noin 7 °C. Sateisin kuukausi on maaliskuu, jolloin sataa keskimäärin noin 80 millimetriä. Heinäkuu puolestaan on kuivin kuukausi. Silloin keskimääräinen sadanta on 13 millimetriä.
State Farm

State Farm on yhdysvaltalainen vakuutusyhtiö, jonka kotipaikka sijaitsee Bloomingtonissa, Illinoisissa. State Farm Arena sijaitsee Atlantassa, Georgiassa. State Farm oli 36. suurin yritys Yhdysvalloissa liikevaihdolla mitattuna vuonna 2018.
Butterworth

Butterworth (tunnetaan myös nimellä "Gcuwa") on kaupunki Etelä-Afrikassa Itä-Kapin provinssissa. Kaupungissa oli noin 44 300 asukasta vuoden 2011 väestönlaskennassa.
Ilmasto.
Butterworthissa on Köppenin ilmastoluokituksen mukaan lauhkea meri-ilmasto. Kesäisin on lämmintä ja sateista, talvisin on leutoa ja kuivempaa. Vuoden keskilämpötila on noin 18 °C ja keskimääräinen sademäärä 670 millimetriä. Helmikuu on lämpimin kuukausi. Silloin vuorokauden keskilämpötila on noin 21 °C. Viilein kuukausi on heinäkuu, jolloin keskilämpötila on noin 14 °C. Sateisin kuukausi on helmikuu, jolloin sataa keskimäärin noin 90 millimetriä. Kesäkuu puolestaan on kuivin kuukausi. Silloin keskimääräinen sadanta on 15 millimetriä.
Aallon Group

Aallon Group Oyj on suomalainen First North -listalla noteerattu, Suomen suurimpiin lukeutuva tilitoimisto. Sen osakkeella käydään kauppaa First North -markkinapaikalla.
Historia.
Aallon Group -konserni syntyi vuosina 2018–2019, kun kuusi tilitoimistoa yhdistyivät. Yhdistyneet tilitoimistot olivat "Aallon Tilitoimisto Oy" (Helsingistä), "Talouskolmio Oy" (Helsingistä ja Espoosta), "Tilitoimisto Reijo Lehtimäki Oy" (Turusta), "Tampereen Kirjanpitotoimisto Oy", "Dextili Oy" (Pihtiputaalta ja Jyväskylästä) ja hieman myöhemmin "Tilitoimisto Simo Salonen Oy" (Oulusta). Aallon Group järjesti listautumisannin keväällä 2019. Osakkeen merkintähinta oli 6,60 €. Julkinen kaupankäynti yhtiön osakkeella alkoi First North -listalla 8. huhtikuuta 2019 selvästi merkintähintaa korkeampaan kurssiin. Yhtiön ensimmäisen toimitusjohtajan Elina Pienimäen kausi päättyi alle vuodessa elokuuhun 2019. Hallituksen puheenjohtaja Tapani Aallon toimittua väliaikaisena toimitusjohtajana tehtävään nimettiin lokakuussa Ari Kelloniemi.
Syyskuussa 2019 yhtiö osti osakevaihdolla "eControllers Oy:n". Marraskuussa 2019 yhtiö osti Tilitoimisto Avion Oy:n liiketoiminnan. Kesäkuun 2020 alussa julkistettiin yhtiön siihen asti suurimpiin kuulunut yrityskauppa, turkulaisen Tili-Koivu Oy:n osto tytäryhtiöineen. Syyskuussa 2020 yhtiö osti pienen turkulaisen Tilitoimisto Akipo Oy:n liiketoiminnan. Tammikuun 2021 alussa Aallon Group toteutti kaksi liiketoimintakauppaa hankkiessaan tamperelaisen Kymppikirjanpito Oy:n ja helsinkiläisen TalousNosturi Oy:n liiketoiminnat.
Omistus ja hallinto.
Aallon Groupin selvästi suurin osakkeenomistaja on Tapani Aallon määräysvaltayhteisö Dirigo Oy noin 23 prosentin osuudellaan. Muut yli kolme prosenttia yhtiön osakkeista omistavia ovat konserniin fuusioituneiden tilitoimistojen johtohenkilöstöä tai sijoitusrahastoja.
Aallon Groupin hallituksen muodostavat hallituksen puheenjohtaja Tapani Aalto sekä hallituksen jäsenet Timo Koskinen, Ville Rantala, Anni Ronkainen ja Miia Sarkola.
Konsernin johtoryhmän muodostavat toimitusjohtaja Ari Kelloniemi, markkinointi- ja myyntijohtaja Antero Aalto, aluejohtaja Aki Korkka, aluejohtaja Sanna Mäkinen, group business controller Mikko Saarnio, aluejohtaja Mikko Sipilä, henkilöstöjohtaja Miia Siukkola, aluejohtaja Esa Takala ja aluejohtaja Kristiina Timperi.
Hilda Carlén

Hilda Maria Carlén (s. 13. elokuuta 1991 Ystad, Ruotsi) on ruotsalainen jalkapalloilija, pelipaikaltaan maalivahti. Hän pelaa nykyisin Linköpings FC:n riveissä Damallsvenskanissa. Carlén on edustanut Ruotsin naisten jalkapallomaajoukkuetta vuodesta 2015 lähtien. Hän kuului olympiahopeaa saavuttaneeseen joukkueeseen Rio de Janeiron olympialaisissa 2016.
Davidsonin piirikunta (Tennessee)

Davidsonin piirikunta () on Yhdysvaltojen Tenneseen osavaltiossa sijaitseva piirikunta. Sen väkiluku oli 691 243 vuonna 2017 ja sen pinta-ala on 1 362 neliökilometriä. Piirikunnan hallintokeskus Nashville on myös sen suurin kaupunki. Piirikunnan ja Nashvillen kaupungin hallinnot on yhdistetty, ja piirikunta onkin ns. yhdistetty kaupunki-piirikunta (). 
Väestö.
Piirikunnan asukkaista 56,3 prosenttia on valkoisia, 27,3 prosenttia mustia ja 10,1 prosenttia latinalaisamerikkalaisia. 16,5 prosenttia puhuu myös muita kieliä kuin englantia. 91,4 prosenttia asukkaista on Yhdysvaltain kansalaisia. Piirikunnan väestön keski-ikä on 34,2 vuotta.